Откриха плодовете и зеленчуците, от които се пълнее
Всеизвестно е, че плодовете и зеленчуците осигуряват редица ползи за здравето - от стимулиране на имунната система до намаляване на апетита за мазни храни. Сред полезните продукти обаче има и "вълци в овча кожа" - такива, от които се дебелее. Именно тях разобличава мащабно американско проучване, цитирано от в. "Сънди експрес", цитиран от Дарик.За целите му специалисти от Колежа по обществено здравеопазване към Харвардския университет са анализирали данни за над 130 000 американци, чиито хранителни навици са изследвани в продължение на повече от две десетилетия.Изследователите са установили, че въпреки здравословните й качества, почитателите на сладката царевица, които редовно я похапват, са най-застрашени да се сдобият с някой и друг килограм излишно тегло. В списъка следва "малкият зелен вредител" - грахът. Всекидневната му консумация е свързана с нежелан "бонус" - половин наднормен килограм.Сред плодовете и зеленчуците, които, колкото и да са полезни, застрашават стройните форми на почитателите си, са също картофите, зелето, лукът и прасковите.На другия полюс са плодовете и зеленчуците, помагащи на любителите си да отслабнат. Първенец в това отношение са боровинките. Хората, които редовно ги похапват, могат да разчитат на успешно преборване с един излишен килограм. Като продукти с подобни качества специалистите възхваляват още карфиола, сливите и крушите. Източник: 24 часа Следваща статия:Рецепти от баба Ванга за лечение с билки на всички болести Коментари Видео на деня